Arena Națională, vedetă în seria nouă de documentare de la National Geographic.
Amânat pentru 2021, EURO celebrează 60 de ani de la prima ediţie. Primul meci jucat pe Arenă a fost România 0-0 Franţa, din calificările EURO 2012. Stadionul Lia Manoliu (23 August) a fost demolat în 2007.
Arena Naţională este una dintre cele 12 vedete din cea mai nouă serie de documentare de la National Geographic. Seria "Megastadion: Turul Europei" îţi va prezenta unele stadioane cu tradiţie din fotbalul european, dar şi unele mai noi, cum este şi cazul celui din Capitală, toate implicate în EURO 2021. Vei putea urmări toată istoria ei, de la construirea Complexului Sportiv 23 August în 1953, până în momentul în care l-a înlocuit şi provocările prin care au trecut inginerii care l-au proiectat. O problemă care a rămas încă din vremea vechiului stadion este gazonul. Dezastrul meciului de calificare la EURO 2004 cu Danemarca s-a jucat mai mult pe nisip. La meciul de dechidere a noii arene, România – Franţa, din teren au sărit bucăţi mari de gazon.